A kockázatelbírálás a Biztosító azon tevékenysége, mely során eldönti, hogy adott kockázatot vállalja-e vagy sem, azaz, hogy köt-e szerződést, vagy befogadja-e a biztosítottat a biztosítási csoportba. Az NN-Bank360 Csoportos személybiztosítás esetében a vállalható kockázatról egyrészt az egészségi állapot alapján dönt a Biztosító. A csatlakozási folyamat során néhány, az egészségi állapotodra vonatkozó kérdésre kell válaszolnod, orvosi vizsgálaton nem szükséges részt venned.  A csatlakozási folyamat során az egészségügyi kérdőívben adott válaszok tekintetében a Biztosító előzetes automatikus kockázatelbírálást végez, vagyis amennyiben az általad megadott válaszok alapján a Biztosító a kockázatot nem tudja vállalni, nem folytatható a csatlakozási folyamat.